Picard

Ch'picard est eune langue pérlée in Picardie, din ch'nord del Franche (Nord-Pas-Calés) pi étous din eune partie del Walonnie in Bergike, din l'provinche Hénau (à l'ouest d'eune line Rebecq-Beaumont-Chimay). 

Ch'Picard, ch'est eune langue d'oil aveuc granmint ed dialectes (anmiénoé, vimeu, vermindoé, bieuvaisis, chti, rouchi) et pi din chés patoé (o pérlers); il y o auchi chés varientes aveuc chés vilaches qui pérlette à leus mots.

 Chés parlés picards 

El' linque picarte ale o des dialectes éq' sont des variétés jografiques.
Et pi din chés dialectes in o des microdialectes (sous-dialectes, patoés, parlés, ...)

egzimpe:

Langue indo-uropéyènne > 
Langue romane >
Langue d'oil > 
Langue picarde > 
Picard d'in heut (dialecte) > 
Chti (édsous-dialecte ou patoé) > 
chtimi d' Linse (parlé d'chés mineurs)

eute egzimpe:
Langue picarde > 
Picard d'in bos (dialecte) > 
patoé du Vimeu (édsous-dialecte ou patoé) > 
parlé d'Nibo (vir chés lives à Gaston Vasseur)

eute egzimpe:
Langue picarde > 
Picard d'in bos (dialecte) > 
patoé du Bieuvésis (édsous-dialecte ou patoé) > 
parlé d'Sertchu (vir chés lives à François Beauvy)

L' Obsérvatoére linwistique (Linguasphere ch'est un rézo d' érchérche linwistique intarnational, créé pèr David Dalby in 1983 au Kébec) (Wylfa Ieithoedd in galloé) i distingue trèse variantes du picard : 

 laonnoé (Ainne nord est) (Thiérache)
 vermandoé (Ainne nord ouest)
 noyonnoé (Oése nord est)
 anmiénoé (Sonme et Oése nord)
 vimeu (Sonme ouest) (Vimeu-Pontiu)
 marquintérre (Sonme nord et Pas-Calés sud ouest)
 boulonné-cinsié (Pas-d'Calés ouest)
 boulonné-marin (Pas-d'Calés ouest) (‘’Gravelines, Grand Fort Philippe’’).
 calésien (Pas-d'Calés nord ouest)
 térnoé (Pas-d'Calés centre)
 arojoé (Pas-d'Calés sud)
 chtimi (Nord et Flinde ouest)
 hennuyé (Hénau et Nord)

mais in put vir qu' i minque d'eutes patoés conme:

Bieuvésis, 

variétés circum-liloéses (Roubais, Tourtchuin, Moucron, Comène), 

 « rouchi » (Valinchiénoé et Borain) 

 Tournaisien, Ât , ...

Artésien rural, 

Vir
 Pluriplanet.org, Obsérvatoére linwistique .
 Linguashere
 Fondacheon Dalby pour l'Étude éd la Linguasfère

 Acouter du Picard 
Picard a 2008-2010
web : http://www.language-archives.org/language/pcd
auteur : Centre de Ressources pour la Description de l'Oral (CRDO) - Universite de Picardie/Centre d'Etudes Picardes
licence : http://creativecommons.org/licenses/by-nc-nd/2.5/ - Copyright (c) : Eloy, Jean-Michel

 Notes et pi référinches 

 Loïens intarnètes 

 fr.wikiversity/Département:Picard
 fr.wikibooks.org/Picard
 Youtube : la langue picarde par Webtvesj Lille



Catégorie:Langue picarde